Slimane AZEM am wakken neẓra d aɣerbaz anaẓuri ameqṛan, imi deg tmedyazt-is yessemras s tuget tawsit-agi tazamulit i d-yettilin ɣef yiles n yiɣersiwen . Dɣa deg uḥric-agi wis kṛad i d-yellan deg tagara n tezrawt-agi,i deg ar ad d-nwali tukksa n yiɣersiwen i yellan deg wammud n yisefra i d-nextar, deg tazwara ad negg tafelwit n yisefra i wumi ara ad nexdem tasleḍt, syin ɣer-s nerra lwelha-nneɣ daɣen ɣer usemres n uɣersiw-agi anda ar ad d-nessebgen anamek n uzamul i yesɛa yal aɣersiw deg yal asefru akk d tugniwin n uɣanib i yessexdem umedyaz deg-sen, myal asefru yessefk ad d-nessebgen udem uffir n uɣersiw-nni i d-yettwabedren deg-s, ihi iwakken ad nwali ay-agi, yessefk ad negg tasleḍṭ taɣunbant i yisefra ar ad d-nwali .